બૉલીવુડમાં અનેક અભિનેતાઓ-અભિનેત્રીઓએ પોતાની મહેનતથી સફળતા પ્રાપ્ત કરી અને તેમની સફળતાના બળે પોતાના સંતાનોને પણ ફિલ્મ ક્ષેત્રે ચલાવવાના પ્રયત્નો કર્યાં, પરંતુ અનેક સુપર સ્ટાર્સ તેમાં નિષ્ફળ નિવડ્યાં છે. વાત જ્યારે સુપર સ્ટારની જ થતી હોય, તો બૉલીવુડના બીજા સુપર સ્ટાર અમિતાભ બચ્ચનને જ લઈ લો. અમિતાભ બૉલીવુડમાં જે મુકામે પહોંચ્યાં, તો તેમના પુત્ર અભિષેક બચ્ચનની ફિલ્મ ક્ષેત્રે કોઈ મોટી ઉપલબ્ધિ નથી. અમિતાભ ઉપરાંત પણ અનેક સુપર સ્ટાર્સ છે કે જેઓ પોતે તો સફળ રહ્યાં, પરંતુ તેમના સંતાનો સુપર ફ્લૉપ સાબિત થયાં. જોકે તેમાં સુનીલ દત્ત અને સંજય દત્તને અપવાદ ગણી શકાય.